
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Zagreb, Podružnica Zagreb, Trg svibanjskih žrtava 1995. 1, OIB 85821130368 za otvaranje stečajnog postupka nad dužnikom GALERIJA LUKA jednostavno društvo s ograničenom odgovornošću za usluge i trgovinu, Zagreb, Josipa Slavenskog 1, MBS 080870207, OIB 70204434624, dana 10. svibnja 2018.


r i j e š i o   j e


1. OBUSTAVLJA SE stečajni postupak nad dužnikom GALERIJA LUKA jednostavno društvo s ograničenom odgovornošću za usluge i trgovinu, Zagreb, Josipa Slavenskog 1, MBS 080870207, OIB 70204434624. 

2. Nalaže se dužniku da sa svoga žiro-računa HR4523400091110609649 kod PRIVREDNE BANKE ZAGREB d.d. Zagreb u roku 8 dana uplati preostale troškove postupka u iznosu od 1.000,00 kn na žiro-račun Trgovačkog suda u Osijeku broj HR31 2390 0011 3000 0020 0 s pozivom na  broj HR05 272-1235-17.

3. Nalaže se sudskom registru Trgovačkog suda u Zagrebu upis brisanja privremene stečajne upraviteljice Margareta Bondža, Vinkovci, Lapovačka 30, OIB 43842887527.







Obrazloženje



Predlagatelj FINA je dana 23.01.2017. godine podnijela sudu prijedlog za otvaranje stečajnog postupka nad dužnikom GALERIJA LUKA jednostavno društvo s ograničenom odgovornošću za usluge i trgovinu, Zagreb, Josipa Slavenskog 1, MBS 080870207, OIB 70204434624, temeljem odredbe čl. 110. st. 1. Stečajnog zakona (NN 71/15, dalje: SZ).

U prijedlogu je navela da na dan 19.01.2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 16.875,66 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 2 radnika.

FINA je dostavila popis računa i oročenih novčanih sredstava dužnika na dan 19.01.2017., te navela da na temelju čl. 112. st. 5. SZ dužnik na dan 19.01.2017. na ime predujma za namirenje troškova stečajnog postupka ima zaplijenjena novčana sredstva u iznosu od 3.125,03 kn.

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. SZ, te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ), odredio mu dužnosti (čl. 119. st. 2. i 3. SZ) i zakazao ročište (čl. 123. i čl. 128. st. 1. SZ).

Privremena stečajna upraviteljica je izradila svoje izvješće i pravovremeno ga dostavila sudu, a na ročištu radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka održanom 6.03.2018. privremena stečajna upraviteljica je ostala kod svoga izvješća, no kako je u međuvremenu dužnik počeo smanjivati iznos blokade, te nastavio poslovati, zakonska zastupnica je zamolila odgodu donošenja rješenja o prijedlogu za otvaranje stečajnog postupka za dva mjeseca, s čime se suglasila i privremena stečajna upraviteljica.

Dana 9.05.2018. zaprimljen je pisani prijedlog privremene stečajne upraviteljice za obustavu stečajnog postupka uz koji je dostavila dokaz da žiro-račun dužnika više nije blokiran, te postavila zahtjev za nagradu za rad budući je postavljeni zadatak odradila u cijelosti, a dužnik je do završetka prethodnog postupka postao sposoban za plaćanje te je sukladno čl. 128. st. 9. SZ dužan naknaditi troškove postupka.

Sud je izvršio uvid u spis i dokumente u spisu i to Izvadak iz sudskog registra, Dopis Općinskog građanskog suda u Zagrebu zemljišno knjižni odjel od 16.01.2018., Podnesak FINE od 16.01.2018., Obavijest FINE o osiguranju sredstava za namirenje troškova stečajnog postupka od 17.01.2018., Podnesak FINE od 5.02.2018., Uvjerenje Grada Zagreba, Gradski ured za katastar i geodetske poslove od 13.02.2018., Izvješće privremene stečajne upraviteljice od 28.02.2018. (3 stranice), Dopis HZMO od 15.02.2018., Očevidnik o redoslijedu plaćanja sa obračunatom kamatom od 15.02.2018. (4 stranice), Podnesak dužnika od 1.03.2018., Dopis Općinskog građanskog suda u Zagrebu zemljišno knjižni odjel od 27.02.2018., Dopis MUP PU Zagrebačka, Sektor upravnih i inspekcijskih poslova od 16.03.2018., Podnesak privremene stečajne upraviteljice od 7.04.2018., Potvrda FINE o blokadi računa i novčanih sredstava ovršenika od 4.05.2018. i Očevidnik o redoslijedu plaćanja sa obračunatom kamatom od 4.05.2018., te utvrdio da je dužnik do završetka prethodnog postupka postao sposoban za plaćanje pa je odlučio kao u izreci temeljem odredbe čl. 128. st. 9. SZ-a.

U Osijeku 10. svibnja 2018.


Zapisničar:         							SUDAC:
Elizabeta Đeke					      mr. sc. Tihomir Kovačević

                                                                                   
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. Predlagatelju na njihov broj
2. Privremenoj stečajnoj upraviteljici
3. Dužniku
4. Sudski registar TS u Zagrebu nakon pravomoćnosti
5. objaviti na mrežnoj stranici e-Oglasna ploča sudova 

